b'\n_START_ARTICLE_\nMarija Barkauskait\xc4\x97\n_START_SECTION_\nBiografija\n_START_PARAGRAPH_\n1963 m. baig\xc4\x97 \xc5\xa0iauli\xc5\xb3 pedagoginio instituto Pedagogikos fakultet\xc4\x85. Tartu universitete baig\xc4\x97 aspirant\xc5\xabr\xc4\x85. 2000 m. habilituota socialini\xc5\xb3 moksl\xc5\xb3 daktar\xc4\x97, 2001 m. profesor\xc4\x97. Lietuvos \xc5\xa1vietimo tarybos pirminink\xc4\x97 (nuo 2008 m.)._NEWLINE_1963\xe2\x80\x931966 m. Kulautuvos sanatorin\xc4\x97s mokyklos, 1966\xe2\x80\x931970 m. Kauno miesto mokyklos \xe2\x80\x93 internato direktoriaus pavaduotoja. 1976\xe2\x80\x931990 m. Vilniaus pedagoginio instituto d\xc4\x97stytoja. 1990\xe2\x80\x931992 m. Vilniaus miesto savivaldyb\xc4\x97s \xc5\xa0vietimo skyriaus ved\xc4\x97ja. 1992 m. Vilniaus pedagoginio instituto prorektor\xc4\x97. 1993\xe2\x80\x931995 m. kult\xc5\xabros ir \xc5\xa1vietimo ministro pavaduotoja. Nuo 1995 m. Vilniaus pedagoginio universiteto d\xc4\x97stytoja, nuo 2002 m. Pedagogikos katedros ved\xc4\x97ja._NEWLINE_1999\xe2\x80\x932001 m. Pedagogikos instituto mokslin\xc4\x97s tarybos pirminink\xc4\x97. Nuo 1995 m. \xc5\xa0vietimo ir mokslo ministerijos atestacin\xc4\x97s komisijos, nuo 2001 m. ir Pagrindini\xc5\xb3 mokykl\xc5\xb3 tarybos pirminink\xc4\x97.\n_START_SECTION_\nVeikla\n_START_PARAGRAPH_\nMokslo darbo sritis: asmenyb\xc4\x97s ugdymo problemos \xc4\xafvairi\xc5\xb3 tip\xc5\xb3 ugdymo institucijose, ypating\xc4\x85 d\xc4\x97mes\xc4\xaf skiriant paauglystei bei mokytoj\xc5\xb3 rengimui. Aktyviai dalyvauja Lietuvos \xc5\xa1vietimo sistemos strategijos ir politikos k\xc5\xabrime bei \xc4\xafgyvendinime. Paskelbusi daugiau, nei 130 mokslo darb\xc5\xb3, 3 monografijas, 5 metodinius leidinius auk\xc5\xa1tosioms mokykloms.'